OpenLLM-France/wikimedia huggingface dataset:
# Griselinia

Griselinia és un gènere de plantes amb flors que coté set espècies d'arbusts o arbres amb una distribució disjunta molt acusada. Són plantes natives des de Nova Zelanda a Amèrica del Sud. És un exemple clàssic de la flora antàrtica. És l'únic gènere de la família Griseliniaceae; anteriorment havia estat classificada dins la família Cornaceae però n'és diferent en moltes característiques. Les fulles són persistents i les flors molt petites amb cinc sèpals. El fruit és una petita baia oval.

## Característiques químiques

Presenten l'àcid gras àcid petroselínic que les relaciona amb les plantes apiàcies i les araliàcies. Per evidència genètica s'ha demostrat recentment que és correcte incloure la família dins l'ordre apials.

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, vol. 161, 2, 2009, pàg. 105–121. DOI: 10.1111/j.1095-8339.2009.00996.x [Consulta: 6 juliol 2013].
* ↑ B. Breuer, T. Stuhlfauth, H. Fock and H. Huber «Fatty acids of some cornaceae, hydrangeaceae, aquifoliaceae, hamamelidaceae and styracaceae». Phytochemistry, vol. 26, 5, 1987, pàg. 1441–1445. DOI: 10.1016/S0031-9422(00)81830-0.
* ↑ Maas, P.J.M. & Maas-van de Kamer, H. (2012). Neotropical Griseliniaceae. In: Milliken, W., Klitgård, B. & Baracat, A. (2009 onwards), Neotropikey - Interactive key and information resources for flowering plants of the Neotropics. «Enllaç».

## Enllaços externs

* Pictures of Griselinia jodinifolia and Griselinia racemosa from Chilebosque.
# Mireia Vives Vera

Mireia Vives Vera (Llíria, 16 de juliol de 1981) és una cantant valenciana.

## Trajectòria

Vives va començar la seua carrera musical amb Bakanal i continuà amb el grup de música rap Rapsodes. També ha estat una de les components del conjunt artístic Ovidi4 i conforma un duet musical amb el guitarrista Borja Penalba.
L'any 2016, L'amor fora de mapa fou el primer disc conjunt de Mireia Vives i Borja Penalba i la referència número 100 del segell discogràfic Mésdemil. Mentre treballaven en temes propis, van rebre la proposta de l'escriptor Roc Casagran i es van llençar a musicar-ne els poemes, emocionats pel potencial i la força dels versos que apareixen en el seu llibre homònim.
L'any 2017, Vives i Penalba publicaren el seu segon disc, Línies en el cel elèctric, plantejat com un conjunt d'illes-cançó i un homenatge als paisatges i les persones que conformen l'univers del duet. Fruit d'aquest treball, crearen, conjuntament amb el poeta David Caño, l'espectacle escènic Nictàlgia en el cel elèctric.
Cançons de fer camí, publicat l'any 2019, fou el tercer disc del duet valencià, format per 19 cançons entre originals, poemes musicats –conté versos de Maria Mercè Marçal, Montserrat Roig, Joan Salvat-Papasseit i Joan Fuster– i versions de referents musicals. Cançons de fer camí és un disc total en el qual es fusionen la poesia, la música i la il·lustració. L'elapé es va produir gràcies a una campanya de micromecenatge que duplicà amb escreix el seu objectiu inicial.

## Discografia
### Amb Bakanal

* La Safor és amor (autoedició, 2000)
* Tot per l'aire (Mésdemil, 2007)

### Amb Rapsodes

* Contes per versos (Mésdemil, 2008)
* Ouiea (Mésdemil, 2011)

### Amb Borja Penalba

* L'amor fora de mapa (Mésdemil, 2016)
* Línies en el cel elèctric (Mésdemil, 2017)
* Cançons de fer camí (Bureo Músiques, 2019)
Amb Ovidi4
* L'Ovidi se'n va a la Beckett (Sembra Llibres i Propaganda pel fet!, 2021)

## Referències

* ↑ «Ovidi4 es rodegen de bones amistats al Palau». Tresdedeu, 05-04-2018. [Consulta: 16 novembre 2019].
* ↑ «Mireia Vives i Borja Penalba: la gran aliança». El Temps, 12-06-2017. [Consulta: 16 novembre 2019].
* ↑ «Cartografia de "L'amor fora de mapa"». Núvol, 23-05-2016. [Consulta: 16 novembre 2019].
* ↑ «Nictàlgia en el cel elèctric», 17-05-2018. [Consulta: 16 novembre 2019].
* ↑ Benavent, Pau. «Intentem posar banda sonora a l'honestedat». Vilaweb, 13-11-2019. [Consulta: 16 novembre 2019].
* ↑ Ferrer, Marc. «Mireia Vives i Borja Penalba amb les seves «Cançons de fer camí»». Enderrock, 13-07-2019. [Consulta: 16 novembre 2019].
* ↑ «Rapsodes - Ouiea». Enderrock, 15-03-2011. [Consulta: 16 novembre 2019].
* ↑ «"Cançons de fer camí", el nou àlbum de Mireia Vives i Borja Penalba». Catalunya Ràdio, 25-08-2019. [Consulta: 16 novembre 2019].
* ↑ «"L'Ovidi se’n va a la Beckett", el nou treball del grup Ovidi4». Tresdeu, 27-04-2021. [Consulta: 10 maig 2021].
# Charles Rampelberg

Charles Rampelberg (Tourcoing, 11 d'octubre de 1909 - Perthes, 18 de març de 1982) va ser un ciclista francès que va prendre part en els Jocs Olímpics de Los Angeles de 1932.
En aquests Jocs va guanyar una medalla de bronze en la prova del quilòmetre contrarellotge, per darrere Dunc Gray i Jacobus van Egmond.

## Palmarès

* 1933
** 1r al Gran Premi Cyclo-Sport de velocitat

## Referències

* ↑ «Olympedia – Charles Rampelberg». [Consulta: 15 novembre 2024].

## Enllaços externs

* Fitxa de Charles Rampelberg a sitiodeciclismo.net
# Ángel Barcia Galeote

Ángel Barcia Galeote († 1938) va ser un polític espanyol.

## Biografia

Obrer de professió, després de l'esclat de la Guerra civil va arribar a prendre part en l'assalt de la Caserna de la Montaña. Militant del Partit Comunista d'Espanya (PCE), participaria en l'organització de la 1a Brigada Mixta. Posteriorment exerciria el càrrec de comissari polític en les brigades mixtes 9a i 1a, totes dues compostes per forces procedents del Cinquè Regiment. El juliol de 1938 va passar a exercir el càrrec de comissari polític de la 11a Divisió, coincidint amb l'inici de la batalla de l'Ebre.
Va morir el 7 de setembre de 1938 durant una acció de guerra en el Front de l'Ebre.

## Referències

* 1 2 Alpert, 2013, p. 325.
* ↑ Engel, 1999, p. 8.
* ↑ Engel, 1999, p. 8, 16.
* 1 2 Engel, 1999, p. 203.
* ↑ Cabrera Castillo, 2002.

## Bibliografia

* Alpert, Michael. The Republican Army in the Spanish Civil War, 1936-1939. Cambridge University Press, 2013.
* Cabrera Castillo, Francisco. Del Ebro a Gandesa. La batalla del Ebro, julio-noviembre 1938. Almena, 2002.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. 84-922644-7-0.
# Johan Thorbecke

Johan Rudolph Thorbecke (Zwolle, 14 de gener de 1798 — La Haia, 4 de juny 1872) era un polític neerlandès de convicció liberal. Va redactar la constitució de 1844 que acabava amb l'absolutisme de Guillem I.

## Referències

* ↑ Blessing, Maurice. «Thorbecke: Romantisch liberaal» (en neerlandès). Historisch Nieuwsblad, 01-07-2010. [Consulta: 10 novembre 2015].
* ↑ Van der List, Gerry. «Thorbecke, de belangrijkste van allemaal» (en neerlandès). Elsevier, 04-09-2008. Arxivat de l'original el 4 March 2016. [Consulta: 10 novembre 2015].
* ↑ «Dr.Mr. J.R. Thorbecke» (en neerlandès). Parlement & Politiek. [Consulta: 10 novembre 2015].
# Scleroderma (fong)

Scleroderma és un gènere de fongs amb la forma de pilotes que forma part de l'ordre Boletales. Les espècies més conegudes són S. citrinum i S. verrucosum. Tenen una distribució cosmopolita (en regions de clima tropical, subtropical i temperat). Diverses espècies d'aquests fongs es fan servir per afavorir el creixement dels arbres en els vivers. Tenen relació simbiòtica d'ectomicoriza amb arbres com els pins i els eucaliptus.
Etimològicament el nom del gènere prové del grec sclera que significa dur i derma que significa pell. És la mateixa etimologia per la malaltia de la pell dita esclerodèrmia
Algunes espècies són comestibles però mediocres i altres són tòxiques amb efectes gastrointestinals adversos, vòmits i dolor abdominal entre d'altres.
Les substàncies responsables dels efectes tòxics dels Scleroderma no es coneixen.
Els que són comestibles s'han utilitzat fraudulentament per comercialitzar-los com si fossin tòfones.

## Taxonomia

* Scleroderma albidum
* Scleroderma areolatum
* Scleroderma bougheri
* Scleroderma bovista
* Scleroderma cepa
* Scleroderma chevalieri
* Scleroderma citrinum
* Scleroderma columnare
* Scleroderma cyaneoperidiatum
* Scleroderma dictyosporum
* Scleroderma echinatum
* Scleroderma flavidum
* Scleroderma floridanum
* Scleroderma franceschii
* Scleroderma hakkodense
* Scleroderma hypogaeum
* Scleroderma laeve
* Scleroderma leptopodium
* Scleroderma lycoperdoides
* Scleroderma macalpinei
* Scleroderma mayama
* Scleroderma meridionale
* Scleroderma michiganense
* Scleroderma paradoxum
* Scleroderma polyrhizum
* Scleroderma reae
* Scleroderma septentrionale
* Scleroderma sinnamariense
* Scleroderma stellatum
* Scleroderma uruguayense
* Scleroderma verrucosum
* Scleroderma xanthochroum
* Scleroderma anomalosporum
* Scleroderma camassuense
* Scleroderma duckei

## Referències

* ↑ Binder M, Hibbett DS., M; Hibbett, DS «Molecular systematics and biological diversification of Boletales». Mycologia, 98, 6, 2006, pàg. 971–81. DOI: 10.3852/mycologia.98.6.971. PMID: 17486973.
* 1 2 3 Baseia, 2016, p. 2.
* ↑ Chen YL, Liu S, Dell B. «Mycorrhizal status of Eucalyptus plantations in south China and implications for management». Mycorrhiza, 17, 6, 2007, pàg. 527–35. DOI: 10.1007/s00572-007-0125-6. PMID: 17406907.
* ↑ Baseia, 2016, p. 1.

## Bibliografia

* Baseia, Iuri G.; Silva, Bianca D. B.; Ishikawa, Noemia K.; Soares, João V. C.; França, Isadora F.; Ushijima, Shuji; Maekawa, Nitaro; Martín, María P.; Yu, Jae-Hyuk «Discovery or Extinction of New Scleroderma Species in Amazonia?». PLOS ONE, 11, 12, 21-12-2016, pàg. e0167879. DOI: 10.1371/journal.pone.0167879.

## Enllaços externs

* IndexFungorum|19309
Viccionari
# Zingel streber

Zingel streber és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 22 cm de longitud total.

## Reproducció

Té lloc durant el març i el maig sobre fons de grava.

## Alimentació

Menja invertebrats aquàtics.

## Hàbitat

Viu sobre els fons de pedra dels rius petits i grans amb forts corrents.

## Costums

És nocturn i bentònic.

## Distribució geogràfica

Es troba a les conques del riu Danubi (des de Baviera fins a la mar Negra) i del Dnièster, incloent-hi Àustria, Bòsnia i Hercegovina, Bulgària, Croàcia, Txèquia, Alemanya, Hongria, Macedònia del Nord, Moldàvia, Montenegro, Polònia, Romania, Sèrbia, Eslovàquia, Eslovènia i Ucraïna.

## Estat de conservació

La seua principal amenaça és la construcció de preses, car necessita corrents forts per a sobreviure. La contaminació de l'aigua també li va afectar en el passat (sobretot, al tram superior del riu Danubi) però avui dia les condicions hi estan millorant i les poblacions poden estar augmentant.

## Referències

* ↑ Catalogue of Life (anglès)
* 1 2 «Zingel streber» (en anglès). FishBase. Froese, Rainer; Pauly, Daniel (editors).
* 1 2 3 4 5 6 Freyhof, J. (2011). "Zingel streber." 2011 Llista Vermella de la UICN. Unió Internacional per a la Conservació de la Natura, edició 2011. [Consulta: 13 abril 2023]
* ↑ Banarescu, P. i Nalbant, T.T., 1979. Zingel streber nerensis subspecies nova from South Banat, Romania (Pisces, Percidae).
* ↑ Holcík, J., 1979. Suplements to the description of Zingel streber (Osteichthyes, Percidae) with regard to its geographical variability.
# Çeşme

Çeşme (antigament Česhme, pronunciat Txeixme) és un districte i una vila de Turquia a la Província d'Esmirna, que ocupa la península de Karaburun (Urla), davant de l'illa grega de Quios. El districte té 260 km² i 40.700 habitants i la vila uns 27.000 (2006). El 1950 la vila tenia 3.706 habitants i el districte 12.337.

## La vila

És un centre turístic. Destaca a la rodalia l'estació termal d'Ilıca (Ilidja) o Şifne; altres llocs destacats són Altunyunus i Tursite mentre Çeşmealtı és al districte veí d'Urla; les platges més famoses de la costa són Çiftlikköy (Çatalazmak), Dalyanköy, Reisdere, Küçükliman, Paşalimanı, Ayayorgi, Kocakarı, Kum, Mavi i Pırlanta.
A la ciutat destaca el castell o ciutadella, originalment un fortí genovès. L'almirall Cezayirli Gazi Hasan Paşa, que era el segon del kapudan paixà a la batalla de Çeşme del 1770 i després fou gran visir otomà, té una estàtua dedicada. Una estació de caravanes fou construïda el 1528 per Solimà el Magnífic i és avui dia un hotel. Una gran església grega, Ayios Haralambos, data del segle xix.

## Nom

Fou l'antiga "Kysos" (llatí "Kysus") i es creu que depenia d'Eritrea (moderna Ildırı). El seu nom turc actual vol dir "font". Els otomans van fundar la vila a uns 2 km al sud i va portar el nom de Çeşmeköy i després es va unir amb un altre nucli. Els grecs l'anomenaven Κρήνη (Kríni o Krēnē).

## Història

Al segle xiv era part del Beylik d'Aydın-oğhlu i més tard formà part del sandjak d'Aydın. Va passar als otomans sota Baiazet II. La ciutadella i la mesquita de Baiazet estan datades el 1508. La ciutat fou atacada el 1779 per una flota russa dirigida per Spiridov, Orlov i Elphinston que havia vingut per ajudar els grecs maïnotes revoltats; el Kapudan Paixà Husam al-Din, amb una petita flota, s'hi va enfrontar; els dos vaixells almiralls van quedar destruïts a la batalla (5 de juliol de 1779); els russos van obtenir la victòria i la flota otomana fou destruïda totalment l'endemà. Aquesta victòria va portar a la pau de Küčük Kaynardja.

## Bibliografia

* Von Hammer, Histoire de l'Empire Ottoman

## Enllaços externs

* Çeşme mapa interactiu
* Prefectura de Çeşme Arxivat 2006-06-29 a Wayback Machine.
* Çeşme, Municipalitat Arxivat 2008-12-10 a Wayback Machine.
* Çeşme, fotos
* Blog de Çeşme Arxivat 2012-07-11 a Wayback Machine.
# Wang Zhong

    En aquest nom xinès, el cognom és Wang.
Wang Zhong :
| Xinès tradicional: | Xinès tradicional: | 王忠 |
| Xinès simplificat: | Xinès simplificat: | 王忠 |
Wang Zhong va ser un general que va servir sota el senyor de la guerra Cao Cao durant el període dels Tres Regnes de la història xinesa. Zhong una vegada es va dirigir a atacar a Liu Bei amb l'ajut de Liu Dai, però va ser capturat per Guan Yu. Després que l'alliberaren, va ser gairebé executat per Cao Cao, però, gràcies a la intervenció Kong Rong, va salvar la vida.

## Referències

* ↑ (質別傳曰： ... 質黃初五年朝京師，詔上將軍及特進以下皆會質所，大官給供具。酒酣，質欲盡歡。時上將軍曹真性肥，中領軍朱鑠性瘦，質召優，使說肥瘦。真負貴，恥見戲，怒謂質曰：「卿欲以部曲將遇我邪？」驃騎將軍曹洪、輕車將軍王忠言：「將軍必欲使上將軍服肥，即自宜為瘦。」真愈恚，拔刀瞋目，言：「俳敢輕脫，吾斬爾。」遂罵坐。) Wu Zhi Biezhuan annotation in Sanguozhi vol. 21.
* ↑ Gautama Siddha: 《Treatise on Astrology of the Kaiyuan Era》 vol.13

## Vegeu també

* Llista de persones relacionades amb els Tres Regnes
# Guerin Lebrun

Guerin de Montacute o Guérin Lebrun fou el 16è Mestre de l'Hospital. Va regir l'orde de 1231 a 1236, quan va morir mentre lluitava a Egipte.

## Referències

* ↑ Flavigny, Bertrand Galimard. Histoire de l'ordre de Malte. Perrin, Paris, 2006. ISBN 978-2262021153.
* ↑ Masters of the Hospitallers Arxivat 2021-10-01 a Wayback Machine.. Masters of the Hospitallers (2020).
* ↑ Vann, Theresa M. Order of the Hospital. The Crusades––An Encyclopedia, pp. 598–605, 2006.
# Carica

Carica és un gènere de plantes de flors pertanyent a la família Caricaceae. Anteriorment tractada amb 20-25 espècies d'arbusts o petits arbres perennes que aconsegueixen 5-10 m d'altura, natiu de les regions tropicals de Centreamèrica i Sud-amèrica, recents estudis genètics ho han restringit a una sola espècie Carica papaya (Papaier; syn. C. peltata, C. posoposa).
La majoria de les altres espècies s'han transferit al gènere Vasconcellea, amb unes poques al gènere Jacaratia i Jarilla, com segueix:

## De Carica a Jacaritia

* Carica dodecaphylla = Jacaratia spinosa
* Carica mexicana = Jacaratia mexicana
* Carica spinosa = Jacaratia spinosa

## De Carica a Jarilla

* Carica caudata = Jarilla heterophylla
* Carica nana = Jarilla nana

## De Carica a Vasconcellea

* Carica baccata = Vasconcellea microcarpa subsp. baccata
* Carica candamarcensis = Vasconcellea cundinamarcensis
* Carica candicans = Vasconcellea candicans (Mite)
* Carica cauliflora = Vasconcellea cauliflora
* Carica cestriflora = Vasconcellea cundinamarcensis
* Carica chilensis = Vasconcellea chilensis
* Carica crassipetala = Vasconcellea crassipetala
* Carica cundinamarcensis = Vasconcellea cundinamarcensis
* Carica glandulosa = Vasconcellea glandulosa
* Carica goudotiana = Vasconcellea goudotiana
* Carica heterophylla = Vasconcellea microcarpa subsp. heterophylla
* Carica horovitziana = Vasconcellea horovitziana
* Carica longiflora = Vasconcellea longiflora
* Carica microcarpa = Vasconcellea microcarpa
* Carica monoica = Vasconcellea monoica
* Carica omnilingua = Vasconcellea omnilingua
* Carica palandensis = Vasconcellea palandensis
* Carica parviflora = Vasconcellea parviflora
* Carica pentagona = Vasconcellea ×heilbornii
* Carica pubescens = Vasconcellea cundinamarcensis
* Carica pulchra = Vasconcellea pulchra
* Carica quercifolia = Vasconcellea quercifolia
* Carica sphaerocarpa = Vasconcellea sphaerocarpa
* Carica sprucei = Vasconcellea sprucei
* Carica stipulata = Vasconcellea stipulata
* Carica weberbaueri = Vasconcellea weberbaueri
# Bavosa de Bath

La bavosa de Bath (Parablennius incognitus) és una espècie de peix de la família dels blènnids i de l'ordre dels perciformes. Es troba a Madeira, les Illes Canàries, Camerun, el Marroc, i des de la península Ibèrica fins a la mar Negra i el Mar de Màrmara.
Els mascles poden assolir els 5,8 cm de longitud total.

## Referències

* 1 2 FishBase (anglès)
# Sium latifolium

La creixenera o julivert bord (Sium latifolium) és una espècie de planta fanerògama umbel·lífera pertanyent a la família Apiaceae

## Distribució i hàbitat

És originària de gran part d'Europa, el Kazakhstan i Sibèria. Aquesta planta creix en hàbitats humits com pantans i ribes dels estanys o llacs, a les vores d'aigües corrents i estancades, o a vegades en l'aigua mateixa.

## Descripció

És una herba perenne amb una tija buida, ranurada que ateny una grandària de fins a 2 metres d'altura. L'herba és verda i sense pèls. Les fulles mesuren fins a 30 centímetres de llarg amb làmines transmeses en pecíols buits que s'uneixen a la mare en les seves bases. La inflorescència és una umbel·la de flors blanques.
Quan és menjada per les vaques lleteres, la planta tendeix a impregnar la seva llet amb un gust desagradable. És considerada una planta tòxica.

## Taxonomia

Sium latifolium va ser descrit per Carlos Linneo i publicat en Species Plantarum 1: 251. 1753.

### Etimologia

Sium: nom genèric que deriva de la paraula grega: sion que es va aplicar a una herba de pantà de la família Apiaceae.
latifolium: epítet llatí que significa "amb fulles amples"

### Sinonímia

* Cicuta latifolia (L.) Crantz
* Coriandrum latifolium (L.) Crantz
* Drepanophyllum latifolium (L.) Koso-Pol.
* Drepanophyllum palustre Hoffm.
* Pimpinella latifolia (L.) Stokes
* Selinum sium E.H.L.Krause
* Sisarum germanorum Schur
* Sisarum macrophyllum Schur

## Referències

* 1 2 Sium latifolium. Arxivat 2015-09-25 a Wayback Machine. Germplasm Resources Information Network (GRIN).
* ↑ Sium latifolium. USDA PLANTS.
* 1 2 Forbes, R. Sium latifolium – greater water-parsnip. Northern Ireland Priority Species. National Museums Northern Ireland.
* ↑ http://cbnbp.mnhn.fr/cbnbp/especeAction.do?action=fiche&cdNom=123960
* ↑ «Sium latifolium». Tropicos.org. Missouri Botanical Garden. [Consulta: 1r agost 2015].
* ↑ En Nombres Botánicos
* ↑ En Epítetos Botánicos
* ↑ «Sium latifolium». The Plant List. [Consulta: 1r agost 2015].
* ↑ «Sium latifolium». Real Jardín Botánico: Proyecto Anthos. [Consulta: 1r agost 2015].
# Èric X

Eric X—Erik Knutsson (suec); Eiríkr Knútsson en nòrdic antic— (c. 1180 – 10 d'abril del 1216) fou Rei de Suècia entre 1208 i 1216. També conegut com a Eric el Supervivent ("Erik som överlevde" (suec)) quan esdevingué rei, era l'únic fill supervivent del Rei Canut I de Suècia i la seva muller de nom desconegut, que probablement era Cecilia Johansdotter. Va néixer al voltant 1180 al senyoriu reial d'Eriksberg.
Quan el pare d'Eric, el Rei Canut I, va morir pacíficament el 1195, tots els seus fills eren nens i aparentment Eric no era el més gran d'aquests. Degut a la influència del poderós segon del regne, el Jarl Birger Brosa, Sverker II, el cap de la dinastia rival fou escollit Rei de Suècia, per davant dels fills de Canut.
Els fills del Rei Canut continuaren vivint a la cort reial sueca, fins al 1203, quan els seus germans i la família reclamaren el tron, petició a la que Sverker no accedí moment en què Eric i els seus germans van fugir a Noruega. El 1205 els germans van retornar a Suècia amb el suport noruec, però va perdre la batalla d'Älgarås, on els tres germans d'Eric foren morts.
El 1208 Eric va retornar a Suècia amb tropes noruegues i vencé a Sverker a la batalla de Lena. Eric esdevenia així escollit el rei de Suècia.
Sverker intentà reconquerir el tron, però va ser derrotat i mort a la batalla de Gestilren el 1210. L'estendard sota el que lluitaren les tropes del Rei Eric, va ser conservat pel seu parent el Lagman Eskil Magnusson de la família Bjelbo a Skara, qui el 1219 l'entregà com a present en la rebuda del seu col·lega islandès Snorri Sturluson.
En aquell temps el rei Eric es casà amb la princesa Riquilda de Dinamarca, filla de Valdemar I de Dinamarca, i germana del llavors regnant Valdemar II el Victoriós. Aquest fou un matrimoni de conveniència per tal d'estrènyer relacions amb Dinamarca, que tradicionalment havia donat suport a la dinastia Sverker, contra la dinastia noruega a la qual pertanyia Eric. Del seu matrimoni amb Riquilda tingueren com a mínim cinc fills:
* Sophia Eriksdotter (morta el 1241), casada amb Enric III de Rostock
* Märta Bonde casada amb el Mariscal Nils Sixtensson (Sparre)
* Ingeborg Eriksdotter (Mort 1254), casada amb Birger Jarl, regent de Suècia
* Marianna, casada amb un duc de Pomerània, possiblement Barnim I, Duc de Pomerània
* Eric XI (1216–1250)
Eric X fou el primer rei suec en ser coronat.
Va morir sobtadament de febres el 1216 al castell de Näs a l'illa de Visingsö. Va ser enterrat a l'església de l'abadia de Varnhem.

## Notes

* ↑ La referència d'Erik Knutsson com a Eric X és una invenció posterior, comptant cap enrere a partir d'Eric XIV (1560-1568). Ell i el seu germà Carles IX (1604-1611) adoptaren els numerals d'acord amb una història fictícia de Suècia. El nombre de monarques suecs anomenats Eric abans d'Eric XIV (almenys set) és dubtós, remuntant-se a la prehistòria, i cap d'ells utilitza els mateixos números. Seria especulatiu tractar precisar aritmèticament el numeral d'aquest rei.

## Enllaços externs

* https://runeberg.org/sverhist/2/0123.html